योग

[thumb|right|200px|[पद्मासन मुद्रा में यौगिक ध्यानस्थ शिव-मूर्ति]]

**योग** () प्राचीन भारतीय ऋषिमुनियों और तत्त्ववेत्ताओं द्वारा प्रतिपादित एक विशिष्ट आध्यात्मिक प्रक्रिया है। पतंजलि ने 'चित्त की वृत्तियों के निरोध' को योग कहा है। व्यास ने समाधि को ही योग माना है। योगवासिष्ठ के अनुसार योग वह युक्ति है जिसके द्वारा संसार सागर से पार जाया जा सकता है। 

योग के कई सारे अंग और प्रकार होते हैं, जिनके जरिए हमें ध्यान, समाधि और मोक्ष तक पहुंचना होता हैै। 'योग' शब्द तथा इसकी प्रक्रिया और धारणा हिन्दू धर्म, जैन धर्म और बौद्ध धर्म में ध्यान प्रक्रिया से सम्बन्धित है। योग शब्द भारत से बौद्ध पन्थ के साथ चीन, जापान, तिब्बत, दक्षिण पूर्व एशिया और श्रीलंका में भी फैल गया है और इस समय सारे सभ्य जगत्‌ में लोग इससे परिचित हैं। सिद्धि के बाद पहली बार ११ दिसम्बर २०१४ को संयुक्त राष्ट्र महासभा ने प्रत्येक वर्ष २१ जून को विश्व योग दिवस के रूप में मान्यता दी है।

हिन्दू धर्म, जैन धर्म और बौद्ध धर्म में योग के अनेक सम्प्रदाय हैं, योग के विभिन्न लक्ष्य हैं तथा योग के अलग-अलग व्यवहार हैं। परम्परागत योग तथा इसका आधुनिक रूप विश्व भर में प्रसिद्ध हैं।

सबसे पहले 'योग' शब्द का उल्लेख ऋग्वेद में मिलता है। इसके बाद अनेक उपनिषदों में इसका उल्लेख आया है। कठोपनिषद में सबसे पहले योग शब्द उसी अर्थ में प्रयुक्त हुआ है जिस अर्थ में इसे आधुनिक समय में समझा जाता है। माना जाता है कि कठोपनिषद की रचना ईसापूर्व पच्चीसवी और तीसवी शताब्दी ईसापूर्व के बीच के कालखण्ड में हुई थी। पतञ्जलि का योगसूत्र योग का सबसे पूर्ण ग्रन्थ है। इसका रचनाकाल ईसा की प्रथम शताब्दी या उसके आसपास माना जाता है। हठ योग के ग्रन्थ ९वीं से लेकर ११वीं शताब्दी में रचे जाने लगे थे। इनका विकास तन्त्र से हुआ।

पश्चिमी जगत में "योग" को हठयोग के आधुनिक रूप में लिया जाता है जिसमें शारीरिक फिटनेस, तनाव-शैथिल्य तथा विश्रान्ति (relaxation) की तकनीकों की प्रधानता है। ये तकनीकें मुख्यतः आसनों पर आधारित हैं जबकि परम्परागत योग का केन्द्र बिन्दु ध्यान है और वह सांसारिक लगावों से छुटकारा दिलाने का प्रयास करता है। पश्चिमी जगत में आधुनिक योग का प्रचार-प्रसार भारत से उन देशों में गये गुरुओं ने किया जो प्रायः स्वामी विवेकानन्द की पश्चिमी जगत में प्रसिद्धि के बाद वहाँ गये थे।

## व्युत्पत्ति, परिभाषा एवं प्रकार

**योग** शब्द युज् धातु में ‘घञ्’ प्रत्यय लगाने से निष्पन्न होता है। धातुपाठ में युज्‌ शब्द के तीन अर्थ उपलब्ध होते हैं - समाधि, संयोग, संयमन । लेकिन योगशात्र का प्रतिपादक शब्द निःसन्देह दिवादिगणीय "युज्" धातु से बना है जिसका व्युत्पत्ति लभ्य अर्थ है 'समाधि' । व्यास जी ने स्पष्ट शब्दों में कहा है - "योगः समाधिः"। वैसे ‘योग’ शब्द ‘युजिर योगे’ तथा ‘युज संयमने’ धातु से भी निष्पन्न होता है किन्तु तब इस स्थिति में योग शब्द का अर्थ क्रमशः योगफल, जोड़ तथा नियमन होगा। आगे योग में हम देखेंगे कि आत्मा और परमात्मा के विषय में भी योग कहा गया है।

पाणिनीय गणपाठ में तीन 'युज्' धातुओं का पाठ मिलता हैं -
:१) युज् समाधौ – दिवादिगणीय
:२) युजिर् योगे – रुधादिगणीय
:३) युज् संयमने - चुरादिगणीय

**युज् समाधौ** – दिवादिगणीय युज् धातु का अर्थ है, समाधि । समाधि का प्रकृति प्रत्यय अर्थ है, सम्यक् स्थापन। दूसरे अर्थ मे समाधि की सिद्धि के लिए जुड़ना ।

**युजिर् योगे** – रुधादिगणीय युज् धातु का अर्थ है, जुड़ना, जोड़ना, मेल करना, संयोग करना अर्थात् इस दु:ख रूप संसार से वियोग तथा ईश्वर से संयोग का नाम योग है । भगवद्गीता में भी वर्णन मिलता है - *तं विद्यात् दुखंसंयोगवियोगं योग संज्ञितम् ।* (6/23)

** युज् संयमने** – चुरादिगणीय युज् धातु का अर्थ है, संयमन अर्थात् मन का संयम अथवा मन का नियमन । मन को संयमित करना ही योग है।

इस प्रकार योग का अर्थ हुआ - "योग साधनाओं को अपनाते हुए मन को नियन्त्रित कर, संयमित कर, आत्मा का परमात्मा से मिलन" ।

परिभाषा ऐसी होनी चाहिए जो अव्याप्ति और अतिव्याप्ति दोषों से मुक्त हो, योग शब्द के वाच्यार्थ का ऐसा लक्षण बतला सके जो प्रत्येक प्रसंग के लिये उपयुक्त हो और योग के सिवाय किसी अन्य वस्तु के लिये उपयुक्त न हो। भगवद्गीता प्रतिष्ठित ग्रन्थ माना जाता है। उसमें योग शब्द का कई बार प्रयोग हुआ है, कभी अकेले और कभी सविशेषण, जैसे बुद्धियोग, सन्यासयोग, कर्मयोग, भक्तियोग। 
वास्तव में देखा जाए तो भगवद्गीता सम्पूर्ण योगशात्र है, क्योंकि उसके अन्तर्गत संसार, मन, बुद्धि, इन्द्रिय , आत्मा और परमात्मा का क्रम से वर्णन करते हुए अन्तिम सत्य को विभिन्न मार्गों और साधन पद्धति से बताने का उपक्रम किया गया है, इसी लिए गीता के समस्त अट्ठारह अध्यायों के नाम योग शब्द पर ही पूर्ण  होते हैं, जैसे- प्रथम विवाद योग, द्वितीय सांख्ययोग ,  तृतीय कर्मयोग,  इसी प्रकार अन्य भी विभूतियोग,  भक्तियोग, पुरुषोत्तमयोग, मोक्षसंन्यासयोग आदि सभी अध्याय, दुसरी बात यह भी कि गीता के रचनाकार महर्षि वेदव्यास जी ने स्वयं इस बात को इसी ग्रन्थ के प्रत्येक अभ्यास की समाप्ति पर - ' योगशास्त्रे श्रीकृष्णार्जुसंवादे......' कहकर इसे योगशास्त्र का महत्वपूर्ण ग्रन्थ माना है।
वेदोत्तर काल में भक्तियोग और हठयोग नाम भी प्रचलित हो गए हैं। पतंजलि योगदर्शन में 'क्रियायोग' शब्द देखने में आता है। पाशुपत योग और माहेश्वर योग जैसे शब्दों के भी प्रसंग मिलते है। इन सब स्थलों में योग शब्द के जो अर्थ हैं वह एक दूसरे से भिन्न हैं ।

गीता में श्रीकृष्ण ने एक स्थल पर कहा है **'योगः कर्मसु कौशलम्**‌' ( कर्मों में कुशलता ही योग है।) यह वाक्य योग की परिभाषा नहीं है। 

यदि हम गीता के दुसरे अध्याय के पचासवें उपर्युक्त श्लोक को इस अर्थ में लेंगें कि - " कर्मों में कुशलता ही योग है " - तो हम ऐसा करके अर्थ का अनर्थ कर देंगे,  क्योंकि - जैसे चोर भी चोरी करने में कुशल होता है- पर हम उसे योग या योगी नहीं कह सकते है, हत्या, लूट , धोखा , भष्टाचार आदि निन्दनीय कर्म करने में भी अनेक मनुष्य बड़े कुशल होते है और तो और अनेक पकड़े भी नहीं जाते है और न्यायालय की सजा से भी बच निकलते है-- अपने कार्य में इतने निपुण होने के बाद भी , हम उन्हें योग या योगी नहीं कह सकते हैं, अत: यहाँ इस श्लोक का अर्थ यह है कि - ' कर्म में योग ही कुशलता है यानि योग्य कर्म करना ही कर्म की कुशलता है अर्थात- मनुष्य के कल्याण करने की शक्ति योग यानि समत्व- समता भाव में है, मात्र कर्म करने में नहीं, समता के भाव में स्थित होकर कुशल कर्म करने में हैं।

कुछ विद्वानों का यह मत है कि जीवात्मा और परमात्मा के मिल जाने को योग कहते हैं। इस बात को स्वीकार करने में यह बड़ी आपत्ति खड़ी होती है कि बौद्धमतावलम्बी भी, जो परमात्मा की सत्ता को स्वीकार नहीं करते, योग शब्द का व्यवहार करते और योग का समर्थन करते हैं। यही बात सांख्यवादियों के लिए भी कही जा सकती है जो ईश्वर की सत्ता को असिद्ध मानते हैं। पतञ्जलि ने योगसूत्र में, जो परिभाषा दी है 'योगश्चित्तवृत्तिनिरोधः', चित्त की वृत्तियों के निरोध का नाम योग है। इस वाक्य के दो अर्थ हो सकते हैं: चित्तवृत्तियों के निरोध की अवस्था का नाम योग है या इस अवस्था को लाने के उपाय को योग कहते हैं। 

योग दर्शन के विद्वानों और टीकाकारों के अनुसार महर्षि पतंजलि ने योग दर्शन के प्रथम तीन सूत्र - " अथ योगानुशासनम् ।। 1।।, योगश्चित्तवृत्तिनिरोध: ।।2।।, तदा द्रष्टु: स्वरूपेऽवस्थानम्  ।।3।। -  में ही योग के सम्पूर्ण स्वरूप और लक्ष्य को परिभाषित कर दिया है, अर्थात- योग विषय की शिक्षा देने वाले ग्रंथ का आरम्भ ; योग का स्वरूप, चित्त में उत्पन्न होने वाली वृत्तियों को रुक जाना यानि शमन हो जाना ;  ऐसा होने से दृष्टा यानि साधक अपने स्वरूप में यानि पुरुष शुद्धचेतन रूप में स्थित हो जाता है, जो कि योग का फल है।

परन्तु इस परिभाषा पर कई विद्वानों को आपत्ति है। उनका कहना है कि चित्तवृत्तियों के प्रवाह का ही नाम चित्त है। पूर्ण निरोध का अर्थ होगा चित्त के अस्तित्व का पूर्ण लोप, चित्ताश्रय समस्त स्मृतियों और संस्कारों का निःशेष हो जाना। यदि ऐसा हो जाए तो फिर समाधि से उठना संभव नहीं होगा। क्योंकि उस अवस्था के सहारे के लिये कोई भी संस्कार बचा नहीं होगा, प्रारब्ध दग्ध हो गया होगा। निरोध यदि संभव हो तो श्रीकृष्ण के इस वाक्य का क्या अर्थ होगा? *योगस्थः कुरु कर्माणि*, योग में स्थित होकर कर्म करो। विरुद्धावस्था में कर्म हो नहीं सकता और उस अवस्था में कोई संस्कार नहीं पड़ सकते, स्मृतियाँ नहीं बन सकतीं, जो समाधि से उठने के बाद कर्म करने में सहायक हों।

संक्षेप में आशय यह है कि योग के शास्त्रीय स्वरूप, उसके दार्शनिक आधार को सम्यक्‌ रूप से समझना बहुत सरल नहीं है। संसार को मिथ्या माननेवाला अद्वैतवादी भी निदिध्याह्न के नाम से उसका समर्थन करता है। अनीश्वरवादी सांख्य विद्वान भी उसका अनुमोदन करता है। बौद्ध ही नहीं, मुस्लिम सूफ़ी और ईसाई मिस्टिक भी किसी न किसी प्रकार अपने संप्रदाय की मान्यताओं और दार्शनिक सिद्धांतों के साथ उसका सामंजस्य स्थापित कर लेते हैं।

इन विभिन्न दार्शनिक विचारधाराओं में किस प्रकार ऐसा समन्वय हो सकता है कि ऐसा धरातल मिल सके जिस पर योग की भित्ति खड़ी की जा सके, यह बड़ा रोचक प्रश्न है परंतु इसके विवेचन के लिये बहुत समय चाहिए। यहाँ उस प्रक्रिया पर थोड़ा सा विचार कर लेना आवश्यक है जिसकी रूपरेखा हमको पतंजलि के सूत्रों में मिलती है। थोड़े बहुत शब्दभेद से यह प्रक्रिया उन सभी समुदायों को मान्य है जो योग के अभ्यास का समर्थन करते हैं।

### परिभाषा
*(१) पातञ्जल योग दर्शन के अनुसार - **योगश्चित्तवृतिनिरोधः** (1/2) अर्थात् चित्त की वृत्तियों का निरोध ही योग है।
*(२) सांख्य दर्शन के अनुसार - **पुरुषप्रकृत्योर्वियोगेपि योगइत्यमिधीयते।** अर्थात् पुरुष एवं प्रकृति के पार्थक्य को स्थापित कर पुरुष का स्व स्वरूप में अवस्थित होना ही योग है।
*(३) विष्णुपुराण के अनुसार - **योगः संयोग इत्युक्तः जीवात्म परमात्मने** अर्थात् जीवात्मा तथा परमात्मा का पूर्णतया मिलन ही योग है।
*(४) भगवद्गीता के अनुसार - **सिद्धासिद्धयो समोभूत्वा समत्वं योग उच्चते** (2/48) अर्थात् दुःख-सुख, लाभ-अलाभ, शत्रु-मित्र, शीत और उष्ण आदि द्वन्दों में सर्वत्र समभाव रखना योग है।
*(५) भगवद्गीता के अनुसार - **तस्माद्दयोगाययुज्यस्व योगः कर्मसु कौशलम्** अर्थात् कर्त्तव्य कर्म बन्धक न हो, इसलिए निष्काम भावना से अनुप्रेरित होकर कर्त्तव्य करने का कौशल योग है।
*(६) आचार्य हरिभद्र के अनुसार - **मोक्खेण जोयणाओ सव्वो वि धम्म ववहारो जोगो** अर्थात् मोक्ष से जोड़ने वाले सभी व्यवहार योग हैं।
*(७) बौद्ध धर्म के अनुसार - **कुशल चितैकग्गता योगः** अर्थात् कुशल चित्त की एकाग्रता योग है, -- 

इसमें कुशल चित्तका भाव यह है कि--  शुभ कर्म, अच्छे कर्म, पूण्य कर्म- पाप ,लोभ ,घृणा, द्वेष, क्रोध, काम ( कामना), मार ( प्रलोभन) आदि राग - द्वेष से रहित कर्म  करना अर्थात कुशल कर्म करने से - चित्तकी स्फटिकमणी की भाँति शुद्ध, शान्त, निर्मल अवस्था का हो जाना ही कुशल चित्त है।

### योग के प्रकार
योग की उच्चावस्था समाधि, मोक्ष, कैवल्य आदि तक पहुँचने के लिए अनेकों साधकों ने जो साधन अपनाये उन्हीं साधनों का वर्णन योग ग्रन्थों में समय समय पर मिलता रहा। उसी को 'योग के प्रकार' से जाना जाने लगा। योग की प्रामाणिक पुस्तकों में शिवसंहिता तथा गोरक्षशतक में योग के चार प्रकारों का वर्णन मिलता है -

: *मंत्रयोगों हष्ष्चैव लययोगस्तृतीयकः। *
: *चतुर्थो राजयोगः* (शिवसंहिता , 5/11)

: *मंत्रो लयो हठो राजयोगन्तर्भूमिका क्रमात् *
: *एक एव चतुर्धाऽयं महायोगोभियते॥* (गोरक्षशतकम् )

उपर्युक्त दोनों श्लोकों से योग के प्रकार हुए : मंत्रयोग, हठयोग लययोग व राजयोग।

#### मंत्रयोग
***'
'[[मंत्र]]' का समान्य अर्थ है- 'मननात् त्रायते इति मन्त्रः'। मन को त्राय (पार कराने वाला) मंत्र ही है। मन्त्र योग का सम्बन्ध मन से है, मन को इस प्रकार परिभाषित किया है- मनन इति मनः। जो मनन, चिन्तन करता है वही मन है। मन की चंचलता का निरोध मंत्र के द्वारा करना मंत्र योग है। मंत्र योग के बारे में योगतत्वोपनिषद में वर्णन इस प्रकार है- 
: ''योग सेवन्ते साधकाधमाः।''
( अल्पबुद्धि साधक मंत्रयोग से सेवा करता है अर्थात मंत्रयोग उन साधकों के लिए है जो अल्पबुद्धि है।)

मंत्र के जप उच्चारण से एक विशेष प्रकार की ध्वनि तरंगें पैदा होती है जो कि जप करते समय शरीर और मन दोनों पर प्रभाव डालता है। मंत्र में साधक जप का प्रयोग करता है, मंत्र जप में तीन घटकों का काफी महत्व है, वें तीन घटक हैं-  उच्चारण, लय व ताल। तीनों का सही अनुपात मंत्र शक्ति को बढ़ा देता है। मंत्रजप मुख्यरूप से चार प्रकार से किया जाता है।

: (1) वाचिक (2) मानसिक (3) उपांशु (4) अजप्पा ।

* [[वाचिक जप]] - जिसे [[वैखरी]] जप भी कहते है, यह जप [[साधना]] की प्रारंभिक अवस्था है, जिसमें साधक अपने मुँख से उच्च स्वर से उच्चारण करता हुआ- मन्त्र का जप करता है, ऐसा करने से साधक बाहरी विक्षेपण , ध्वनियों से विचलित नहीं होता है।
* [[उपांशु जप]] - यह जप की वैखरी जप से श्रेष्ठ अवस्था है । इसमे साधक बिना उच्चारण किए हुए मंत्र का जप - केवल फुसफुसाहट यानि केवल होठों को हिलाते हुए जप करता है ,जिससे कोई ध्वनी नहीं निकलती है परन्तु साधक को ही जप ध्वनी अनुभव होती है।
* [[मानसिक जप]] - यह जप की और अधिक श्रेष्ठ अवस्था है। इसमें साधक बिना ध्वनी किए ,बिना होठ हिलाए , केवल मन ही मन से मन्त्र जपता रहता है, यह जप की शक्तिशाली विधि है।
* [[अजप्पा जप]] - यह जप की सबसे श्रेष्ठ अवस्था है, इसमें साधक अपने आते - जाते श्वास को मंत्र के साथ संयुक्त कर लेता है और यह जप 24 घण्टे निरन्तर चलता रहता है, जो कि जप योग साधना को सफल करता है।

====हठयोग====
***'

हठ का शाब्दिक अर्थ हठपूर्वक किसी कार्य को करने से लिया जाता है। किसी भी कार्य के लक्ष्य की प्राप्ति के लिए हठी हो जाना ,उसे पूरा करने की ठान लेना, चाहे जैसी भी अनुकूल या प्रतिकूल परिस्थितियाँ आएँ। परन्तु योग के सम्बंध में इसका स्वरूप विस्तार व गहराई को धारण किए हुए है। यह योग विद्या की वह पद्धति जिसमें - योगी साधना का अभ्यास करता हुआ, आनन्द के अथाह सागर में डुबकी लगाकर आध्यात्म की अमूल्य निधि को निकाल लाने में सफल होता है - अर्थात योग सिद्धि प्राप्त करने के समान है।

इस योग धारा का प्रथम प्रवाह आदिनाथ के मुखारबिन्द से माना जाता है, यहाँ आदिनाथ भगवान शिव का ही एक नाम है, जिन्हें आदियोगी भी कहा जाता है। योगी समाज में यह सर्वविदित और सर्वमान्य है और उन्हीं आदियोगी आदिनाथ भगवान शिव ने सांसारिक जीवों के कल्याण करने के उद्देश्य से  तप के इस यौगिक मार्ग का प्रतिपादन सर्वप्रथम अपनी अर्धांगिनी माँ पार्वती के सम्मुख इसका उपदेश किया था। इसके साथ- साथ यह भी सर्वविदित मान्यता है कि जगत् में इस योग के प्रचार- प्रसार के लिए गुरू मत्स्येन्द्रनाथ और गुरू गोरखनाथ ने सर्वप्रथम आदिनाथ के ही श्रीमुख से इसका श्रवण कर इस योग पद्धति को ग्रहण किया था। जो कि नाथ सम्प्रदाय के तपस्वी साधक, योगी सन्यासियों की साधना सिद्धि का प्रमुख साधन है। जो कि योग साधना की परम्परा का पालन करता हुआ जिज्ञासुओं के सम्मुख आता रहा और अपने आप को परिमाजित करता हुआ , अधिक कठिन अंशों का त्याग कर और जन - जन उपयोगी बनता हुआ , गुरू गोरखनाथ जी की कृपा से उन्हीं के द्वारा सम्पादित सूत्र में सारभूत और उत्कृष्ट लिपि बद्ध होकर हठयोग प्रदीपिका का स्वरूप ग्रहण करके जगत् के हितार्थ प्रकट हो सम्मुख हुआ।।

हठ प्रदीपिका पुस्तक में नहीं बल्कि श्री गोरखनाथ रचित पुस्तक "सिद्ध सिद्धांत पद्धति " में वर्णित- हठ का अर्थ इस प्रकार दिया है-

: *हकारेणोच्यते सूर्यष्ठकार चन्द्र उच्यते। *
: *सूर्या चन्द्रमसो र्योगाद्धठयोगोऽभिधीयते॥* 

**ह** का अर्थ सूर्य तथा **ठ** का अर्थ चन्द्र बताया गया है। सूर्य और चन्द्र की समान अवस्था हठयोग है। 
शरीर में बहत्तर हजार नाड़ियाँ है, जोकि मानव शरीर के लिए बहुत ही महत्वपूर्ण कार्य का संचालन करती है। ये नाड़ियाँ ऊर्जा के मार्ग है, जो कि शरीर के भिन्न- भिन्न अंगों में ऊर्जाशक्ति का प्रवाह प्रवाहित करके उसे क्रियाशील और प्राणमय बनाए  रखती हैं, इनके स्वस्थ रहने से हठयोगी प्राणायाम आदि यौगिक क्रियाओं का अभ्यास करता हुआ,अपनी प्राण शक्ति का ऊर्ध्व गमन करते हुए, योग के लक्ष्य आनन्द की प्राप्ति करता है।

उनमें तीन प्रमुख नाड़ियों का वर्णन है, वे इस प्रकार हैं। सूर्यनाड़ी अर्थात पिंगला जो दाहिने स्वर का प्रतीक है। चन्द्रनाड़ी अर्थात इड़ा जो बायें स्वर का प्रतीक है। इन दोनों के बीच तीसरी नाड़ी सुषुम्ना है। इस प्रकार हठयोग वह क्रिया है जिसमें पिंगला और इड़ा नाड़ी के सहारे प्राण को सुषुम्ना नाड़ी में प्रवेश कराकर ब्रह्मरन्ध्र में समाधिस्थ किया जाता है। हठ प्रदीपिका में चार अध्याय हैं, जिन्हें उपदेश कहा गया है, जिसमें हठयोग के चार अंगों का वर्णन है- 
* प्रथम उपदेश - आसन, 
* द्वितीय उपदेश - प्राणायाम, 
* तृतीय उपदेश- कुण्डली बोध, मुद्रा और बन्ध तथा 
* चतुर्थ उपदेश में - नादानुसंधान।

घेरण्डसंहिता में सात अंग- *षटकर्म, आसन, मुद्राबन्ध, प्राणायाम, ध्यान, समाधि* जबकि योगतत्वोपनिषद और पतंजलि कृत योग दर्शन में भी आठ अंगों का वर्णन है- *यम, नियम, आसन, प्राणायाम, प्रत्याहार, धारणा, ध्यान, समाधि* पातञ्जलयोगप्रदीप, दुसरा पाद

#### लययोग
***'
चित्त का अपने स्वरूप विलीन होना या चित्त की निरूद्ध अवस्था लययोग के अन्तर्गत आता है। साधक के चित्त् में जब चलते, बैठते, सोते और भोजन करते समय हर समय [[ब्रह्म]] का [[ध्यान]] रहे इसी को लययोग कहते हैं। योगत्वोपनिषद में इस प्रकार वर्णन है- 
: ''गच्छस्तिष्ठन स्वपन भुंजन् ध्यायेन्त्रिष्कलमीश्वरम् स एव लययोगः स्यात'' (22-23)

==== राजयोग====
***'
राजयोग सभी योगों का राजा कहलाया जाता है क्योंकि इसमें प्रत्येक प्रकार के योग की कुछ न कुछ सामग्री अवश्य मिल जाती है। राजयोग महर्षि पतंजलि द्वारा रचित अष्टांग योग का वर्णन आता है। राजयोग का विषय चित्तवृत्तियों का निरोध करना है।

महर्षि पतंजलि के अनुसार समाहित चित्त वालों के लिए अभ्यास और वैराग्य तथा विक्षिप्त चित्त वालों के लिए क्रियायोग का सहारा लेकर आगे बढ़ने का रास्ता सुझाया है। इन साधनों का उपयोग करके साधक के क्लेशों का नाश होता है, चित्त प्रसन्न होकर ज्ञान का प्रकाश फैलता है और विवेक ख्याति प्राप्त होती है।

: *योगाडांनुष्ठानाद शुद्धिक्षये ज्ञानदीप्तिरा विवेक ख्यातेः* (2/28)

राजयोग के अन्तर्गत महर्षि पतंजलि ने अष्टांग को इस प्रकार बताया है- 
: *यमनियमासनप्राणायामप्रत्याहारधारणाध्यानसमाधयोऽष्टांगानि।*  कई मूर्तियाँ जो सामान्य योग या समाधि मुद्रा को प्रदर्शित करती है, सिंधु घाटी सभ्यता (सी.3300-1700 बी.सी. इ.) के स्थान पर प्राप्त हुईं है। पुरातत्त्वज्ञ ग्रेगरी पोस्सेह्ल के अनुसार," ये मूर्तियाँ योग के धार्मिक संस्कार" के योग से सम्बन्ध को संकेत करती है। यद्यपि इस बात का निर्णयात्मक सबूत नहीं है फिर भी अनेक पंडितों की राय में सिंधु घाटी सभ्यता और योग-ध्यान में सम्बन्ध है।

ध्यान में उच्च चैतन्य को प्राप्त करने कि रीतियों का विकास श्रमानिक परम्पराओं द्वारा एवं उपनिषद् की परंपरा द्वारा विकसित हुआ था।

बुद्ध के पूर्व एवं प्राचीन ब्रह्मिनिक ग्रंथों मे ध्यान के बारे में कोई ठोस सबूत नहीं मिलते हैं, बुद्ध के दो शिक्षकों के ध्यान के लक्ष्यों के प्रति कहे वाक्यों के आधार पर वय्न्न यह तर्क करते है की निर्गुण ध्यान की पद्धति ब्रह्मिन परंपरा से निकली इसलिए उपनिषद् की सृष्टि के प्रति कहे कथनों में एवं ध्यान के लक्ष्यों के लिए कहे कथनों में समानता है। यह संभावित हो भी सकता है, नहीं भी.

उपनिषदों में ब्रह्माण्ड सम्बन्धी बयानों के वैश्विक कथनों में किसी ध्यान की रीति की सम्भावना के प्रति तर्क देते हुए कहते है की नासदीय सूक्त किसी ध्यान की पद्धति की ओर ऋग्वेद से पूर्व भी इशारा करते है।

हिंदू ग्रंथ और बौद्ध ग्रंथ प्राचीन ग्रन्थो में से एक है जिन में ध्यान तकनीकों का वर्णन प्राप्त होता है। वे ध्यान की प्रथाओं और अवस्थाओं का वर्णन करते है जो बुद्ध से पहले अस्तित्व में थीं और साथ ही उन प्रथाओं का वर्णन करते है जो पहले बौद्ध धर्म के भीतर विकसित हुईं. हिंदु वाङ्मय में,"योग" शब्द पहले कथा उपनिषद में प्रस्तुत हुआ जहाँ ज्ञानेन्द्रियों का नियंत्रण और मानसिक गतिविधि के निवारण के अर्थ में प्रयुक्त हुआ है जो उच्चतम स्थिति प्रदान करने वाला माना गया है। महत्वपूर्ण ग्रन्थ जो योग की अवधारणा से सम्बंधित है वे मध्य कालीन उपनिषद्, महाभारत,भगवद गीता 200 BCE) एवं पतंजलि योग सूत्र है। (ca. 400 BCE)

#### पतंजलि के योग सूत्र

भारतीय दर्शन में, षड् दर्शनों में से एक का नाम योग है। योग दार्शनिक प्रणाली,सांख्य स्कूल के साथ निकटता से संबन्धित है। ऋषि पतंजलि द्वारा व्याख्यायित योग संप्रदाय सांख्य मनोविज्ञान और तत्वमीमांसा को स्वीकार करता है, लेकिन सांख्य घराने की तुलना में अधिक आस्तिक है, यह प्रमाण है क्योंकि सांख्य वास्तविकता के पच्चीस तत्वों में ईश्वरीय सत्ता भी जोड़ी गई है। योग और सांख्य एक दूसरे से इतने मिलते-जुलते है कि मेक्स म्युल्लर कहते है,"यह दो दर्शन इतने प्रसिद्ध थे कि एक दूसरे का अंतर समझने के लिए एक को प्रभु के साथ और दूसरे को प्रभु के बिना माना जाता है।...." सांख्य और योग के बीच घनिष्ठ संबंध हेंरीच ज़िम्मेर समझाते है:


इन दोनों को भारत में जुड़वा के रूप में माना जाता है, जो एक ही विषय के दो पहलू है।[41]यहाँ मानव प्रकृति की बुनियादी सैद्धांतिक का प्रदर्शन, विस्तृत विवरण और उसके तत्वों का परिभाषित, बंधन *(बंधा)* के स्थिति में उनके सहयोग करने के तरीके, सुलझावट के समय अपने स्थिति का विश्लेषण या मुक्ति में वियोजन मोक्ष की व्याख्या की गई है। योग विशेष रूप से प्रक्रिया की गतिशीलता के सुलझाव के लिए उपचार करता है और मुक्ति प्राप्त करने की व्यावहारिक तकनीकों को सिद्धांत करता है अथवा 'अलगाव-एकीकरण**(कैवल्य)'' का उपचार करता है।
</blockquote>

पतंजलि, व्यापक रूप से औपचारिक योग दर्शन के संस्थापक माने जाते है। पतंजलि योग, बुद्धि के नियंत्रण के लिए एक प्रणाली है जिसे [[राज योग]] के रूप में जाना जाता है। पतंजलि उनके दूसरे सूत्र मे "योग" शब्द को परिभाषित करते है, जो उनके पूरे काम के लिए व्याख्या सूत्र माना जाता है: 
 
<blockquote class="toccolours" style="float:none;padding:10px 15px 10px 15px;display:table">***योगः चित्त-वृत्ति निरोधः*' * <br />- योग सूत्र 1.2</blockquote>

तीन संस्कृत शब्दों के अर्थ पर यह संस्कृत परिभाषा टिकी है। अई० के० तैम्नी इसकी अनुवाद करते है कि,"योग बुद्धि के संशोधनों (** [49]) का निषेध (** [48]) है" (** [50])।  योग की प्रारंभिक परिभाषा मे इस शब्द ** [52] का उपयोग एक उदाहरण है कि बौद्धिक तकनीकी शब्दावली और अवधारणाओं, योग सूत्र मे एक महत्वपूर्ण भूमिका निभाते है; इससे यह संकेत होता है कि बौद्ध विचारों के बारे में पतंजलि को जानकारी थी और अपने प्रणाली मे उन्हें बुनाई.[[स्वामी विवेकानंद|स्वामी]] विवेकानंद इस सूत्र को अनुवाद करते हुए कहते है,"योग बुद्धि (चित्त) को विभिन्न रूप (वृत्ति) लेने से अवरुद्ध करता है।

[[चित्र:Yogisculpture.JPG|right|thumb|200px|इस, दिल्ली के बिरला मंदिर में एक हिंदू योगी की मूर्ति]]

पतंजलि का लेखन 'अष्टांग योग"("आठ-अंगित योग") एक प्रणाली के लिए आधार बन गया।
 29<sup>th</sup> सूत्र के <sup>दूसरी </sup>किताब से यह आठ-अंगित अवधारणा को प्राप्त किया गया था और व्यावहारिक रूप मे भिन्नरूप से सिखाये गए प्रत्येक राज योग की एक मुख्य विशेषता है।

आठ अंग हैं:

# [[यम]] : सत्य, अहिंसा, अस्तेय (चोरी न करना), अपरिग्रह (अनावश्यक धन और सम्पत्ति एकत्र न करना), [[ब्रह्मचर्य]] ।
# [[नियम]] (पांच "धार्मिक क्रिया") : शौच (पवित्रता), सन्तोष, तपस, [[स्वाध्याय]] और ईश्वरप्राणिधान।
# [[आसन]] 
# [[प्राणायाम]] : *प्राण*, सांस, "अयाम ", को नियंत्रित करना या बंद करना। साथ ही जीवन शक्ति को नियंत्रण करने की व्याख्या की गयी है।
# [[प्रत्याहार]] : बाहरी वस्तुओं से भावना अंगों के प्रत्याहार
# [[धारणा]] ("एकाग्रता"): एक ही लक्ष्य पर ध्यान लगाना
# [[ध्यान]] : ध्यान की वस्तु की प्रकृति का गहन चिंतन
# [[समाधि]] : ध्यान के वस्तु को चैतन्य के साथ विलय करना। इसके दो प्रकार है - सविकल्प और निर्विकल्प। निर्विकल्प समाधि में संसार में वापस आने का कोई मार्ग या व्यवस्था नहीं होती। यह योग पद्धति की चरम अवस्था है।

इस संप्रदाय के विचार मे, उच्चतम प्राप्ति विश्व के अनुभवी विविधता को [[माया (भ्रम)|भ्रम]] के रूप मे प्रकट नहीं करता.
यह दुनिया वास्तव है। इसके अलावा, उच्चतम प्राप्ति ऐसी घटना है जहाँ अनेक में से एक व्यक्तित्व [[आत्मन (हिंदू धर्म)|स्वयं]], आत्म को आविष्कार करता है, कोई एक सार्वभौमिक आत्म नहीं है जो सभी व्यक्तियों द्वारा साझा जाता है।

==== भगवद गीता ====

भगवद गीता (प्रभु के गीत), बड़े पैमाने पर विभिन्न तरीकों से *योग* शब्द का उपयोग करता है। एक पूरा अध्याय (छठा अध्याय) सहित पारंपरिक योग का अभ्यास को समर्पित, ध्यान के सहित, करने के अलावा इस मे योग के तीन प्रमुख प्रकार का परिचय किया जाता है।

* [[कर्म योग]]: कार्रवाई का योग। इसमें व्यक्ति अपने स्थिति के उचित और कर्तव्यों के अनुसार कर्मों का श्रद्धापूर्वक निर्वाह करता है।
* [[भक्ति योग]]: भक्ति का योग। भगवत कीर्तन। इसे भावनात्मक आचरण वाले लोगों को सुझाया जाता है।
* [[ज्ञान योग|ज्ञाना योग]]: ज्ञान का योग - ज्ञानार्जन करना।

[[मधुसूदन सरस्वती]] (जन्म 1490) ने गीता को तीन वर्गों में विभाजित किया है, जहाँ प्रथम छह अध्यायों मे कर्म योग के बारे मे, बीच के छह मे भक्ति योग और पिछले छह अध्यायों मे ज्ञाना (ज्ञान) योग के बारे मे बताया गया है। अन्य टिप्पणीकार प्रत्येक अध्याय को एक अलग 'योग' से संबंध बताते है, जहाँ अठारह अलग योग का वर्णन किया है।

==== हठयोग ====


हठयोग योग, योग की एक विशेष प्रणाली है जिसे 15वीं सदी के भारत में [[हठयोग प्रदीपिका|हठ योग प्रदीपिका]] के संकलक, योगी स्वात्माराम द्वारा वर्णित किया गया था। जिसका उल्लेख ग्रंथ के रचियता योगी स्वात्माराम जी ने स्वयं पुस्तक के प्रथम उपदेश के तृतीय श्लोक में इस प्रकार किया है - 
* भ्रांत्या बहुमतध्वांते राजयोगमजानताम्।
    हठप्रदीपिकां धत्ते स्वात्माराम: कृपाकर:।।<refप्रथम उपदेश, तीसरा श्लोक</ref> 
अर्थात - " अनेक मतों के गहन अंधकार की भ्रान्ति से उबारने के लिए अपनी आत्मा में रमण करने वाले ( स्वात्माराम) योगी कृपा पूर्वक इस हठयोग प्रदीपिका को प्रकट करते हैं।।" हठयोग अपनी कई आधुनिक भिन्नरूपों में एक शैली है जिसे बहुत से लोग "योग" शब्द के साथ जोड़ते है।
हठयोग- वास्तव में एक सम्पूर्ण क्रियात्मक योग है यानि यह अपने प्रथम उपदेश से ही शरीर की एक विशेष क्रिया अभ्यास से प्रारंभ होता है , जिसका नाम आसन है। शुरूआत में हठयोग की महिमा वर्णन करने के बाद श्लोक बारहवें में हठयोग के साधक को अभ्यास के लिए  शुद्ध- पवित्र वातारण युक्त स्थान पर एक कुटी ( एक छोटा सा अनुकूल कक्ष ) का निर्माण करने की बात कही गई है, अर्थात एक ऐसी जगह हो ,जहाँ साधना करते हुए हठयोगी को कोई बाहरी विक्षेपण विध्न उत्पन्न न कर सके , शीत ,वर्षा, गर्मी ऋतु आदि से बचाव हो सके। बताई और सीखी गई पद्धति से योग अभ्यास करते समय छ: बाधाओं से दूर रहने और छ: गुणों को धारण कर अभ्यास करने का निर्देश किया गया है, जिन्हें साधना की फलवती के लिए पालनीय योग्य बताया गया है।

== अन्य परंपराओं में योग प्रथा ==
=== बौद्ध-धर्म ===
मेडिटेशन किसे कहते हैं 
[[चित्र:Kamakura-buddha-1.jpg|thumb|right|200px|बुद्ध पद्मासन मुद्रा में योग ध्यान में.]]
[[प्राचीन भारत|प्राचीन]] बौद्धिक धर्म ने ध्यानापरणीय अवशोषण अवस्था को निगमित किया। बुद्ध के प्रारंभिक उपदेशों में योग विचारों का सबसे प्राचीन निरंतर अभिव्यक्ति पाया जाता है। बुद्ध के एक प्रमुख नवीन शिक्षण यह था की ध्यानापरणीय अवशोषण को परिपूर्ण अभ्यास से संयुक्त करे. बुद्ध के उपदेश और प्राचीन ब्रह्मनिक ग्रंथों में प्रस्तुत अंतर विचित्र है।

बुद्ध के अनुसार, ध्यानापरणीय अवस्था एकमात्र अंत नहीं है, उच्चतम ध्यानापरणीय स्थिती में भी मोक्ष प्राप्त नहीं होता।

अपने विचार के पूर्ण विराम प्राप्त करने के बजाय, किसी प्रकार का मानसिक सक्रियता होना चाहिए:एक मुक्ति अनुभूति, ध्यान जागरूकता के अभ्यास पर आधारित होना चाहिए।  बुद्ध ने मौत से मुक्ति पाने की प्राचीन ब्रह्मनिक अभिप्राय को ठुकराया. ब्रह्मिनिक योगिन को एक [[ध्यान|गैरद्विसंक्य द्रष्टृगत स्थिति]] जहाँ मृत्यु मे अनुभूति प्राप्त होता है, उस स्थिति को वे मुक्ति मानते है।

बुद्ध ने योग के निपुण की मौत पर मुक्ति पाने की पुराने ब्रह्मिनिक अन्योक्त ("उत्तेजनाहीन होना, क्षणस्थायी होना") को एक नया अर्थ दिया; उन्हें, ऋषि जो जीवन में मुक्त है के नाम से उल्लेख किया गया था।



==== योगकारा बौद्धिक धर्म ====
योगकारा(संस्कृत:"योग का अभ्यास", शब्द विन्यास योगाचारा, दर्शन और मनोविज्ञान का एक संप्रदाय है, जो [[भारत]] में 4 वीं से 5 वीं शताब्दी मे विकसित किया गया था।

योगकारा को यह नाम प्राप्त हुआ क्योंकि उसने एक* योग* प्रदान किया, एक रूपरेखा जिससे [[बोधिसत्त्व]] तक पहुँचने का एक मार्ग दिखाया है। ज्ञान तक पहुँचने के लिए यह योगकारा संप्रदाय *योग* सिखाता है।

==== छ'अन (सिओन/ ज़ेन) बौद्ध धर्म ====
[[ज़ेनो|ज़ेन]] (जिसका नाम संस्कृत शब्द "ध्याना से" उत्पन्न किया गया चीनी "छ'अन" के माध्यम से)[[महायान बौद्ध धर्म]] का एक रूप है। 
बौद्ध धर्म की महायान संप्रदाय योग के साथ अपनी निकटता के कारण विख्यात किया जाता है। पश्चिम में, जेन को अक्सर योग के साथ व्यवस्थित किया जाता है;ध्यान प्रदर्शन के दो संप्रदायों स्पष्ट परिवारिक उपमान प्रदर्शन करते है। यह घटना को विशेष ध्यान योग्य है क्योंकि कुछ योग प्रथाओं पर ध्यान की ज़ेन बौद्धिक स्कूल आधारित है।[81]योग की कुछ आवश्यक तत्वों सामान्य रूप से बौद्ध धर्म और विशेष रूप से ज़ेन धर्म को महत्वपूर्ण हैं।

==== भारत और तिब्बत के बौद्धिक धर्म ====
योग [[तिब्बती बौद्ध धर्म]] का केंद्र है। न्यिन्गमा परंपरा में, ध्यान का अभ्यास का रास्ता नौ *यानों*, या वाहन मे विभाजित है, कहा जाता है यह परम व्यूत्पन्न भी है। अंतिम के छह को "योग यानास" के रूप मे वर्णित किया जाता है, यह है:*क्रिया योग*, *उप योग (*चर्या*)*, *योगा याना*, *महा योग*, *अनु योग* और अंतिम अभ्यास *अति योग.* सरमा परंपराओं ने*महायोग और अतियोग की अनुत्तारा वर्ग* से स्थानापन्न करते हुए क्रिया योग, उपा (चर्या) और योग को शामिल किया हैं। अन्य तंत्र योग प्रथाओं में 108 शारीरिक मुद्राओं के साथ सांस और दिल ताल का अभ्यास शामिल हैं। 
अन्य तंत्र योग प्रथाओं 108 शारीरिक मुद्राओं के साथ सांस और दिल ताल का अभ्यास को शामिल हैं।
  
यह न्यिन्गमा परंपरा यंत्र योग का अभ्यास भी करते है। (तिब. *तरुल खोर*), यह एक अनुशासन है जिसमे सांस कार्य (या प्राणायाम), ध्यानापरणीय मनन और सटीक गतिशील चाल से अनुसरण करनेवाले का ध्यान को एकाग्रित करते है।लुखंग मे दलाई लामा के सम्मर मंदिर के दीवारों पर तिब्बती प्राचीन योगियों के शरीर मुद्राओं चित्रित किया जाता है।

चांग (1993) द्वारा एक अर्द्ध तिब्बती योगा के लोकप्रिय खाते ने कन्दली (तिब.*तुम्मो*) अपने शरीर में गर्मी का उत्पादन का उल्लेख करते हुए कहते है कि "यह संपूर्ण तिब्बती योगा की बुनियाद है". चांग यह भी दावा करते है कि तिब्बती योगा [[प्राण|प्राना]] और मन को सुलह करता है, और उसे [[तांत्रिक|तंत्रिस्म]] के सैद्धांतिक निहितार्थ से संबंधित करते है।

=== जैन धर्म ===
[[चित्र:Parsva Shatrunjay.jpg|thumb|right|100px|तीर्थंकर पार्स्व यौगिक ध्यान में कयोत्सर्गा मुद्रा में.]]
[[चित्र:Kevalajnana.jpg|thumb|175px][[महावीर]] को केवल ज्ञान प्राप्ति मुलाबंधासना मुद्रा में]]
दूसरी शताब्दी के जैन ग्रन्थ *तत्त्वार्थसूत्र*, के अनुसार मन, वाणी और शरीर सभी गतिविधियों का कुल 'योग' है। 
 [[उमास्वामी]] कहते है कि *आस्रव* या कार्मिक प्रवाह का कारण योग है साथ ही- [[रत्नत्रय (जैन)|सम्यक चरित्र]] अर्थात योग नियंत्रण और अन्त में निरोध मुक्ति के मार्ग मे बेहद आवश्यक है।

 अपनी *नियमसार * में, आचार्य [[कुन्दकुन्द]] ने *योग भक्ति* का वर्णन- भक्ति से मुक्ति का मार्ग - भक्ति के सर्वोच्च रूप के रूप मे किया है। आचार्य [[हरिभद्र]] और आचार्य [[हेमचन्द्राचार्य|हेमचन्द्र]] के अनुसार पाँच प्रमुख उल्लेख संन्यासियों और 12 समाजिक लघु प्रतिज्ञाओं योग के अंतर्गत शामिल है। इस विचार के वजह से कही इन्डोलोज़िस्ट्स जैसे प्रो रॉबर्ट जे ज़्यीडेन्बोस ने जैन धर्म के बारे मे यह कहा कि यह अनिवार्य रूप से योग सोच की एक योजना है जो एक पूर्ण धर्म के रूप मे बढ़ी हो गयी।

 डॉ॰ हेंरीच ज़िम्मर संतुष्ट किया कि योग प्रणाली को पूर्व आर्यन का मूल था, जिसने वेदों की सत्ता को स्वीकार नहीं किया और इसलिए जैन धर्म के समान उसे एक विधर्मिक सिद्धांतों के रूप में माना गया था

 जैन शास्त्र, जैन [[तीर्थंकर|तीर्थंकरों]] को ध्यान मे *पद्मासना* या *कायोत्सर्ग * योग मुद्रा में दर्शाया है। ऐसा कहा गया है कि महावीर को* मुलाबंधासना* स्थिति में बैठे *केवला ज्ञान* "आत्मज्ञान" प्राप्त हुआ जो अचरंगा सूत्र मे और बाद में [[कल्पसूत्र]] मे पहली साहित्यिक उल्लेख के रूप मे पाया गया है।

पतंजलि योगसूत्र के पांच यामा या बाधाओं और जैन धर्म के पाँच प्रमुख प्रतिज्ञाओं में अलौकिक सादृश्य है, जिससे जैन धर्म का एक मजबूत प्रभाव का संकेत करता है।

 लेखक विवियन वोर्थिंगटन ने यह स्वीकार किया कि योग दर्शन और जैन धर्म के बीच पारस्परिक प्रभाव है और वे लिखते है:"योग पूरी तरह से जैन धर्म को अपना ऋण मानता है और विनिमय मे जैन धर्म ने योग के साधनाओं को अपने जीवन का एक हिस्सा बना लिया".

 सिंधु घाटी मुहरों और इकोनोग्रफी भी एक यथोचित साक्ष्य प्रदान करते है कि योग परंपरा और जैन धर्म के बीच सांप्रदायिक सदृश अस्तित्व है।

 विशेष रूप से, विद्वानों और पुरातत्वविदों ने विभिन्न तिर्थन्करों की मुहरों में दर्शाई गई योग और ध्यान मुद्राओं के बीच समानताओं पर टिप्पणी की है: [[ऋषभदेव]] की "कयोत्सर्गा" मुद्रा और [[महावीर]] के *मुलबन्धासन* मुहरों के साथ ध्यान मुद्रा में पक्षों में सर्पों की खुदाई [[पार्श्वनाथ]] की खुदाई से मिलती जुलती है।

यह सभी न केवल सिंधु घाटी सभ्यता और जैन धर्म के बीच कड़ियों का संकेत कर रहे हैं, बल्कि विभिन्न योग प्रथाओं को जैन धर्म का योगदान प्रदर्शन करते है।

===== जैन सिद्धांत और साहित्य के सन्दर्भ =====

प्राचीनतम के जैन धर्मवैधानिक साहित्य जैसे आचाराङ्गसूत्र और नियमसार, तत्त्वार्थसूत्र आदि जैसे ग्रंथों ने साधारण व्यक्ति और तपस्वीयों के लिए जीवन का एक मार्ग के रूप में योग पर कई सन्दर्भ दिए है।

बाद के ग्रंथ, जिसमे योग की जैन अवधारणा विस्तारपूर्वक दी गयी है, वह निम्नानुसार हैं:

* पूज्यपाद (5 वीं शताब्दी ई०)
** *इष्टोपदेश *
* आचार्य हरिभद्र सूरी (8 वीं शताब्दी ई०)
** * योगबिन्दु *
** *योगद्रिस्तिसमुच्काया *
** *योगशतक *
** *योगविंशिका *
* आचार्य जोंदु (८वीं शताब्दी ई०)
** *योगसार*
* आचार्य हेमचन्द्र (११वीं सदी ई०)
** *योगशास्त्र *
* आचार्य अमितगति (११वीं शताब्दी ई०)
** *योगसारप्राभृत *

=== इस्लाम ===

[[सूफ़ीवाद|सूफी]] संगीत के विकास में भारतीय योग अभ्यास का काफी प्रभाव है, जहाँ वे दोनों शारीरिक मुद्राओं ([[आसन]]) और श्वास नियंत्रण ([[प्राणायाम]]) को अनुकूलित किया है। 11 वीं शताब्दी के प्राचीन समय में प्राचीन भारतीय योग पाठ, अमृतकुंड, ("अमृत का कुंड") का अरबी और फारसी भाषाओं में अनुवाद किया गया था।

सन 2008 में मलेशिया के शीर्ष [[इस्लाम|इस्लामिक]] समिति ने कहा जो [[मुस्लिम|मुस्लमान]] योग अभ्यास करते है उनके खिलाफ एक [[फतवा]] लागू किया, जो कानूनी तौर पर गैर बाध्यकारी है, कहते है कि योग में "[[हिंदु|हिंदू]] आध्यात्मिक उपदेशों" के तत्वों है और इस से ईश-निंदा हो सकती है और इसलिए यह [[हराम]] है।

मलेशिया में मुस्लिम योग शिक्षकों ने "अपमान" कहकर इस निर्णय की आलोचना कि. मलेशिया में महिलाओं के समूह, ने भी अपना निराशा व्यक्त की और उन्होंने कहा कि वे अपनी योग कक्षाओं को जारी रखेंगे.	
इस फतवा में कहा गया है कि शारीरिक व्यायाम के रूप में योग अभ्यास अनुमेय है, पर धार्मिक मंत्र का गाने पर प्रतिबंध लगा दिया है, और यह भी कहते है कि भगवान के साथ मानव का मिलाप जैसे शिक्षण इस्लामी दर्शन के अनुरूप नहीं है।

इसी तरह, उलेमस की परिषद, इंडोनेशिया में एक इस्लामी समिति ने योग पर प्रतिबंध, एक [[फतवा|फतवे]] द्वारा लागू किया क्योंकि इसमें "हिंदू तत्व" शामिल थे। किन्तु इन फतवों को [[दारुल उलूम देवबन्द|दारुल उलूम देओबंद]] ने आलोचना की है, जो [[देवबन्द|देओबंदी]] इस्लाम का भारत में शिक्षालय है।

सन 2009 मई में, तुर्की के निदेशालय के धार्मिक मामलों के मंत्रालय के प्रधान शासक अली बर्दाकोग्लू ने योग को एक व्यावसायिक उद्यम के रूप में घोषित किया- योग के संबंध में कुछ आलोचनाये जो इसलाम के तत्वों से मेल नहीं खातीं.

=== ईसाई धर्म ===
सन 1989 में, [[वैटिकन]] ने घोषित किया कि ज़ेन और योग जैसे पूर्वी ध्यान प्रथाओं "शरीर के एक गुट में बदज़ात" हो सकते है।

वैटिकन के बयान के बावजूद, कई [[कैथोलिक धर्म|रोमन कैथोलिक]] उनके आध्यात्मिक प्रथाओं में योग , बौद्ध धर्म और हिंदू धर्म के तत्वों का प्रयोग किया है।

=== तंत्र ===

तंत्र एक प्रथा है जिसमें उनके अनुसरण करनेवालों का संबंध साधारण, धार्मिक, सामाजिक और तार्किक वास्तविकता में परिवर्तन ले आते है।

[[तांत्रिक]] अभ्यास में एक व्यक्ति वास्तविकता को [[माया (भ्रम)|माया]], भ्रम के रूप में अनुभव करता है और यह व्यक्ति को मुक्ति प्राप्त होता है।[[हिंदुत्व|हिन्दू धर्म]] द्वारा प्रस्तुत किया गया निर्वाण के कई मार्गों में से यह विशेष मार्ग तंत्र को [[भारत में धर्म|भारतीय धर्मों]] के प्रथाओं जैसे योग, ध्यान, और सामाजिक [[संन्यास]] से जोड़ता है, जो सामाजिक संबंधों और विधियों से अस्थायी या स्थायी वापसी पर आधारित हैं।

तांत्रिक प्रथाओं और अध्ययन के दौरान, छात्र को ध्यान तकनीक में, विशेष रूप से [[चक्र|चक्र ध्यान]], का निर्देश दिया जाता है। जिस तरह यह ध्यान जाना जाता है और तांत्रिक अनुयायियों एवं योगियों के तरीको के साथ तुलना में यह तांत्रिक प्रथाओं एक सीमित रूप में है, लेकिन सूत्रपात के पिछले ध्यान से ज्यादा विस्तृत है।

इसे एक प्रकार का [[कुंडलिनी योग]] माना जाता है जिसके माध्यम से ध्यान और पूजा के लिए "हृदय" में स्थित चक्र में देवी को स्थापित करते है।

==भारत के प्रसिद्ध योगगुरु==
वैसे तो योग हमेशा से हमारी प्राचीन धरोहर रही है। समय के साथ-साथ योग विश्व प्रख्यात तो हुआ ही है साथ ही इसके महत्व को जानने के बाद आज योग लोगों की दिनचर्या का अभिन्न अंग भी बन गया है। लेकिन योग के प्रचार-प्रसार में विश्व प्रसिद्ध योगगुरुओं का भी योगदान रहा है, जिनमें से *'अयंगार योग*' के संस्थापक [[बेल्लूर कृष्णमचारी सुंदरराज अयंगार|बी के एस अयंगर]], [[स्वामी शिवानंद]] और योगगुरु [[बाबा रामदेव|रामदेव]] का नाम अधिक प्रसिद्ध है।

===बीकेएस अंयगर===

अयंगर को विश्व के अग्रणी योग गुरुओं में से एक माना जाता है और उन्होंने योग के दर्शन पर कई किताबें भी लिखी थीं, जिनमें 'लाइट ऑन योगा', 'लाइट ऑन प्राणायाम' और 'लाइट ऑन द योग सूत्राज ऑफ पतंजलि' शामिल हैं।  अयंगर का जन्‍म 14 दिसम्‍बर 1918 को बेल्‍लूर के एक गरीब परिवार में हुआ था। बताया जाता है कि अयंगर बचपन में काफी बीमार रहा करते थे। ठीक नहीं होने पर उन्‍हें योग करने की सलाह दी गयी और तभी से वह योग करने लगे। अयंगर को 'अयंगर योग' का जन्‍मदाता कहा जाता है। उन्होंने इस योग को देश-दुनिया में फैलाया। सांस की तकलीफ के चलते 20 अगस्त 2014 को उनका निधन हो गया।

===बाबा रामदेव===

बाबा रामदेव भारतीय योग-गुरु हैं, उन्होंने योगासन व प्राणायामयोग के क्षेत्र में योगदान दिया है। [[रामदेव]] स्वयं जगह-जगह जाकर योग शिविरों का आयोजन करते हैं।

==योग दिवस==

21 जून 2015 को प्रथम अंतर्राष्ट्रीय योग दिवस मनाया गया। इस अवसर पर 192 देशों और 47 मुस्लिम देशों में योग दिवस का आयोजन किया गया। दिल्ली में एक साथ ३५९८५ लोगों ने योगाभ्यास किया।इसमें 84 देशों के प्रतिनिधि मौजूद थे। इस अवसर पर भारत ने दो विश्व रिकॉर्ड बनाकर 'गिनीज बुक ऑफ वर्ल्ड रिकॉर्ड्स' में अपना नाम दर्ज करा लिया है। पहला रिकॉर्ड एक जगह पर सबसे अधिक लोगों के एक साथ योग करने का बना, तो दूसरा एक साथ सबसे अधिक देशों के लोगों के योग करने का। 

योग का उद्देश्य योग के अभ्यास के कई लाभों के बारे में दुनिया भर में जागरूकता बढ़ाना है।लोगों के स्वास्थ्य पर योग के महत्व और प्रभावों के बारे में जागरूकता फैलाने के लिए हर साल 21 जून को योग का अभ्यास किया जाता है। शब्द ‘योग‘ संस्कृत से लिया गया है जिसका अर्थ है जुड़ना या एकजुट होना।

==योग का महत्व==
वर्तमान समय में अपनी व्यस्त जीवन शैली के कारण लोग संतोष पाने के लिए योग करते हैं। योग से न केवल व्यक्ति का तनाव दूर होता है बल्कि मन और मस्तिष्क को भी शांति मिलती है योग बहुत ही लाभकारी है। योग न केवल हमारे दिमाग, मस्‍तिष्‍क को ही ताकत पहुंचाता है बल्कि हमारी आत्‍मा को भी शुद्ध करता है। आज बहुत से लोग मोटापे से परेशान हैं, उनके लिए योग बहुत ही फायदेमंद है। योग के फायदे से आज सब ज्ञात है, जिस वजह से आज योग विदेशों में भी प्रसिद्ध है। अगर आप इसका नियमित अभ्यास करते हैं, तो इससे धीरे-धीरे आपका तनाव भी दूर हो सकता है।

== योग का लक्ष्य ==
योग का लक्ष्य स्वास्थ्य में सुधार से लेकर *मोक्ष (आत्मा को परमेश्वर का अनुभव)* प्राप्त करने तक है। जैन धर्म, [[अद्वैत वेदांत]] के [[वेदांत|मोनिस्ट]] संप्रदाय और [[शैव सम्प्रदाय|शैव संप्रदाय]] के अन्तर में योग का लक्ष्य मोक्ष का रूप लेता है, जो सभी सांसारिक कष्ट एवं जन्म और मृत्यु के चक्र [[संसार|(संसार)]] से मुक्ति प्राप्त करना है, उस क्षण में परम [[ब्राह्मण|ब्रह्मण]] के साथ समरूपता का एक एहसास है। महाभारत में, योग का लक्ष्य [[ब्रह्मा]] के दुनिया में प्रवेश के रूप में वर्णित किया गया है, ब्रह्म के रूप में, अथवा [[आत्मा|आत्मन]] को अनुभव करते हुए जो सभी वस्तुओं मे व्याप्त है।

मीर्चा एलीयाडे योग के बारे में कहते हैं कि यह सिर्फ एक शारीरिक व्यायाम ही नहीं है, एक आध्यात्मिक तकनीक भी है।  [[सर्वपल्ली राधाकृष्णन]] लिखते हैं कि समाधि में निम्नलिखित तत्व शामिल हैं: वितर्क, विचार, आनंद और अस्मिता।

==योग के प्रसिद्ध ग्रन्थ==


==इन्हें भी देखें==
*[[योग का इतिहास]]
*[[योग दर्शन]]
*[[अष्टांग योग]]
*[[योगसूत्र]]
*[[हठयोग]]
*[[जैन धर्म में योग]]
*[[अंतरराष्ट्रीय योग दिवस]]
*[[भारतीय मनोविज्ञान]] - कुछ लोग मानते हैं कि 'योग' भारतीय मनोविज्ञान का दूसरा नाम है।

== बाहरी कड़ियाँ ==
* 
* [https://indianculture2025k.blogspot.com/2020/06/disease-prevention-by-yoga.html योग द्वारा रोग निवारण]
* [https://kymyogavaisharadi.org/ योगवैशारदी] (कृणमचार्य योग मन्दिरम् की इस साइट पर योग के अनेक ग्रन्थ उपलब्ध हैं)
*[https://sanskrit.nic.in/syllabus/Prak_Shastri/PS_1_Sem_Yoga.pdf योग सैद्धान्तिक] (प्राक्शास्त्री प्रथमवर्ष, प्रथम सत्रार्ध के लिये)

==सन्दर्भ==


== आगे पढ़ें ==


* (चौथा संशोधित और विस्तृत संस्करण)। 
* 
* चांग, जी सी सी (1993)। तिब्बती योग. न्यू जर्सी: कैरल पब्लिशिंग ग्रुप . ISBN 0-8065-1453-1
* 
* Donatelle, रेबेका जे हैल्थ: दी बेसिक्स. 6. एड. सैन फ्रांसिस्को: पियर्सन एडूकेशन, इंक 2005.
* फयूएर्स्तें, जोर्ज . दी शम्भाला गाइड टु योग. 1. एड. बोस्टन एंड लन्डन: शम्भाला पुब्लिकेशन्स 1996.
* 
* 
* 
*  (स्टडीज इन दी हिस्ट्री ऑफ़ रिलिजनस, 110)
* 
* मार्शल, जॉन (1931)। *मोहेंजोदारो एंड दी इन्दुस सिविलैज़ेशन:वर्ष 1922-27 के बीच मोहेंजोदारो में भारत सरकार द्वारा किए एक सरकारी खाता पुरातत्व खुदाई के होने के नाते.* दिल्ली:इन्दोलोगिकल बुक हाउस.
* 
* [[धर्म मित्रा|मित्रा, धर्म श्री]]. आसन: 608 योगा मुद्रा. 1. एड. कैलिफोर्निया: नई वर्ल्ड लाइब्रेरी 2003.
* [129] *पुस्तक का नया संस्करण; मूलतः यह दी सिक्स सिस्टम्स ऑफ़ इंडियन फिलोसोफी के अंतर्गत प्रकाशित किया गया है।''
* 
* 
* सरस्वती, स्वामी सत्यानन्दा. नवंबर 2002 (12 वें संस्करण)। "आसन प्राणायाम मुद्रा बंधा" ISBN 81-86336-14-1
* 
* उशाराबुध, आर्य पंडित. फिलोसोफी ऑफ़ हठ योगा. 2. एड. पेन्नीसिलवेनिया
: हिमालयन इंस्टीट्युत प्रेस 1977, 1985.
*  
*  21 रिप्रिंट एडिशन
*  बोल्लिंगें सीरीज XXVI; जोसेफ कैम्बेल द्वारा संपादित.
*  https://web.archive.org/web/20090826191058/http://archiv.ub.uni-heidelberg.de/savifadok/volltexte/2008/121/

श्रेणी:हिंदू दार्शनिक अवधारणाएँ
श्रेणी:योग
श्रेणी:भारतीय दर्शन
श्रेणी:संस्कृत शब्द
श्रेणी:ध्यान
श्रेणी:व्यायाम
श्रेणी:भारतीय खोज